**Boldog Község Önkormányzata Képviselő-testületének**

**8/2015. (XI. 27.) önkormányzati rendelete**

**a helyi adókról**

Boldog Község Önkormányzata képviselő-testülete az Alaptörvény 32. cikk (1) bekezdés h) pontjában biztosított jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 13. pontjában meghatározott feladatkörében, a helyi adókról szóló 1990. évi C. törvény 1.§ (1) bekezdésében foglalt felhatalmazás alapján a következőket rendeli el:

1. **Általános rendelkezések**

1. §. Boldog Község Önkormányzat Képviselő-testülete az önkormányzat illetékességi területén, határozatlan időre az alábbi helyi adónemeket vezeti be:

(1) Magánszemély kommunális adója.

(2) Helyi iparűzési adó.

**2. Magánszemély kommunális adója**

2. § Az adó évi mértéke

(1) lakás céljára szolgáló épület után 12.000,- Ft

(2) lakásbérleti jog után 12.000,- Ft

(3) nem lakás céljára szolgáló építmény után

a) 0-50 m2 alatti nagyságú alapterület esetén 9.000,- Ft

b) 51-m2 nagyságú alapterület esetén 14.000,- Ft

(4) telek után 12.000,- Ft

3.§ Mentes az adó alól a helyi építési szabályzat alapján beépítésre alkalmatlan vagy beépítési tilalom alá eső földrészlet.

4.§ Az adóhatóság az adózó kérelmére, az őt terhelő adó megfizetésére maximum tíz havi, minimum havi 3.000 Ft összegű részletfizetést vagy fizetési halasztást engedélyezhet, amennyiben a fizetési nehézség átmeneti jellegű, s nem a kérelmezőnek felróható okból állt elő.

**3. Helyi iparűzési adó**

5. § (1) Állandó jelleggel végzett iparűzési tevékenység esetén az adó mértéke az**adóalap2 %-a.**

(2) Ideiglenes jelleggel végzett iparűzési tevékenység esetén a helyi adókról szóló 1990. évi C törvény 37.§ (2) bekezdés szerinti tevékenység végzése után **naptárinaponként 5000,- Ft.**

**4. Záró rendelkezések**

6. § (1**) Ez a rendelet 2016. január 1-jén lép hatályba**.

(2) 2015. december 31-én hatályát veszti Boldog Községi Önkormányzat 7/2014.(XII.01.) rendelettel, 14/2011 (XII.19.) rendelettel módosított 2/2009.(I.21.) rendelete a magánszemély kommunális adójáról , Boldog Község Önkormányzatának 1/2009.(I.21.) rendelete a helyi íparűzési adóról.

Laczkó Roland Katonáné Fülöp Gabriella

polgármester jegyző

***A rendelet kihirdetve:***

***Boldog,* 2015.november 27**.

Katonáné Fülöp Gabriella

jegyző